స్నాప్‌డీల్‌లో మరిన్ని ఈ-సేవలు
- టికెట్లు, ఫుడ్‌, రూమ్‌లు బుక్‌ చేసుకొనే సౌలభ్యం
న్యూఢిల్లీ: దేశీయ ఈ-కామర్స్‌ దిగ్జజ సంస్థ స్నాప్‌డీల్‌ తన గొడుగు కిందకు మరిన్ని ఆన్‌లైన్‌ సేవలను అందుబాటులోకి తీసుకువచ్చింది. విమానాలతో పాటు బస్సు టిక్కెట్లు, హోటల్‌ రూముల బుకింగ్‌, ఫుడ్‌ ఆర్డర్‌ చేసేందుకు వెసులుబాటు కల్పిస్తూ పలు సేవలను వినియోగదారులకు అందుబాటులకి తీసుకువచ్చింది. దేశంలో ఇప్పటి వరకు ఆన్‌లైన్‌ విక్రయ సేవలకే పరిమితమైన సంస్థ ఇలాంటి ఈ-సేవలను కూడా అందుబాటులోకి తేవడం ఇదే తొలిసారి. 'ఒకే వేదికగా అన్ని రకాల ఎలక్ట్రానిక్‌ సేవలను మా వినియోగదారులకు అందుబాటులో ఉంచాలనే బృహత్తర విధానంలో భాగంగానే స్నాప్‌డీల్‌ వేదికపై కొత్త సేవలను అందుబాటులోకి తీసుకువచ్చాము'అని స్నాప్‌డీల్‌ సహ వ్యవస్థాపకుడు రోహిత్‌ బన్సాల్‌ తెలిపారు. జొమాటో, క్లియర్‌ ట్రిప్‌, అర్బన్‌క్లాప్‌, రెడ్‌బస్‌ వంటి సంస్థల భాగస్వామ్యంతో స్నాప్‌డీల్‌ ఈ సేవలను అందుబాటులోకి తీసుకువచ్చింది.
మీ స్నేహితులకు రికమెండ్ చెయ్యండి